el el el el el el el el el el el el el el el el el el el el el el el el de el el el el el hbs_lat el el el fr el el el el el el el el el el el el el el el el el el el el el en el el el el el el el el el el el el el el en el pl el en en en en en en en el el el el el el el en fr el el el el el el el el el el el el el el
Ο Θευδέριχος Α΄ ή Θεοδώριχος Α΄ (Γαλλική γλώσσα: Thierry Ier, περί το 487 - 534) μέλος του Οίκου των Μεροβιγγείων ήταν Βασιλιάς της Αυστρασίας (511 - 534), περιοχής που περιείχε τις πόλεις Μετς και Ρενς. Ο Θευδέριχος Α΄ ήταν ο μεγαλύτερος γιος του Κλόβις Α΄ και μίας από τις πρώτες συζύγους του ή παλλακίδες του, ίσως της Εβοχίλδης από την Κολωνία, με καταγωγή από τους Φράγκους του Ρήνου.[6] Σύμφωνα με την παράδοση των Σαλίων Φράγκων, το 511 που απεβίωσε ο πατέρας του το βασίλειο μοιράστηκε στους τέσσερις γιους του: ο Θευδέριχος Α΄ έλαβε το Μετς, ο Χλωδόμηρος την Ορλεάνη, ο Χιλδεβέρτος Α΄ το Παρίσι και ο Χλωτάριος Α΄ το Σουασόν. Στην αρχή της βασιλείας του ο Χυγκελάκ βασιλιάς των Γετών στη Σκανδιναβία εισέβαλε στην Αυστρασία, ο Θευδέριχος Α΄ έστειλε τον γιο του Θευδεβέρτο Α΄ να τον σκοτώσει.[7]
Κλόβις Α΄[1] και frankish princess[1]
1 Εκστρατείες σε Θουριγγία και Βουργουνδία
Η διαίρεση του Φραγκικού βασιλείου μετά τον θάνατο του Κλόβις Α΄
Την ίδια εποχή ξέσπασε στη Θουριγγία εμφύλιος πόλεμος ανάμεσα στον ηγεμόνα Χερμάναφριντ και τον αδελφό του Μπαντέρικ, ο Χερμάναφριντ υποσχέθηκε τη μισή Θουριγγία στον Θευδέριχο Α΄, αν τον βοηθούσε εναντίον τού Μπαντέρικ. Ο Θευδέριχος Α΄ νίκησε τον Μπαντέρικ, αλλά δεν έλαβε την γη, όπως είχε συμφωνηθεί. Οι τέσσερις αδελφοί πολέμησαν κατόπιν εναντίον του Σιγισμόνδου των Βουργουνδών και του αδελφού του Γκοντομάρ B΄. Ο Χλωδόμηρος αιχμαλώτισε τον πρώτο ενώ ο δεύτερος διέφυγε, τότε ο Θευδέριχος Α΄ νυμφεύτηκε την κόρη τού Σιγισμόνδου. Ο Γκοντομάρ ωστόσο επέστρεψε με στρατό και ανέκτησε το βασίλειο. Ο Χλωδόμηρος και ο Θευδέριχος Α΄ έκαναν δεύτερη εκστρατεία εναντίον των Βουργουνδών (524) αλλά στην "Μάχη του Βεζερόνς" ο πρώτος σκοτώθηκε.
Στην επόμενη εκστρατεία του ο Θευδέριχος Α΄ επιτέθηκε ξανά στη Θουριγγία μαζί με τον Χλωτάριο Α΄ και τον γιο του Θευδεβέρτο Α΄, διεκδίκησε το μερίδιο που του είχε υποσχεθεί ο Χερμάναφριντ στην προηγούμενη εκστρατεία. Το 531 με την υποστήριξη του δούκα των Σαξόνων Χαντουγκάτο εισέβαλε στη Θουριγγία, ο Χερμάναφριντ σκοτώθηκε κατά την εισβολή και η Θουριγγία προσαρτήθηκε στην Αυστρασία.[8] Ο αδελφός του Χλωτάριος Α΄ παντρεύτηκε στη συνέχεια τη Ραδεγούνδη κόρη του Μπαντέρικ αδελφού του Χερμάναφριντ. Μετά από μια συμφωνία που έκανε με τον ετεροθαλή αδελφό του Χιλδεβέρτο Α΄ ο Θευδέριχος Α΄ πέθανε (534), το βασίλειο του Μετς κληρονόμησε ο γιος του Θευδεβέρτος Α΄, τάφηκε στο Αβαείο του Σαιν-Πιερ λε Βιφ στο Σενς.[9]
Νυμφεύτηκε τη Σουαβεγκόθα, κόρη τού Σιγισμόνδου ηγεμόνα των Βουργουνδών και είχε τέκνα:
Θευδεβέρτος Α΄ 503-547/8, βασιλιάς της Αστρασίας (Μετς, Ρενς).
Θευδεχίλδη, ίδρυσε το αβαείο του Σαιν-Πιερ λε Βιφ στο Σενς.
↑ 1,00 1,01 1,02 1,03 1,04 1,05 1,06 1,07 1,08 1,09 1,10 1,11 1,12 Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 59-61. ISBN-13 978-2-9501509-3-6. ISBN-10 2-9501509-3-4.
↑ Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 60. ISBN-13 978-2-9501509-3-6. ISBN-10 2-9501509-3-4.
↑ Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 61. ISBN-13 978-2-9501509-3-6. ISBN-10 2-9501509-3-4.
↑ Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 63-65. ISBN-13 978-2-9501509-3-6. ISBN-10 2-9501509-3-4.
↑ Κριστιάν Σετιπανί: «La Préhistoire des Capétiens» (Γαλλικά) Βιλνέβ-ντ'Ασκ. 1993. σελ. 61-63. ISBN-13 978-2-9501509-3-6. ISBN-10 2-9501509-3-4.
↑ Wood 1994, σ. 50
↑ Oman, Charles. The Dark Ages, 476-918, Rivingtons, 1908, σ. 113
↑ Wood 1994, σ. 50
Herbermann, Charles, ed. (1913). "Sens". Catholic Encyclopedia. Robert Appleton Company.
Wood, Ian N. (1994). The Merovingian Kingdoms, 450–751. Longman.
Bachrach, Bernard S. (1972). Merovingian Military Organization, 481–751. Minneapolis: University of Minnesota Press.
Geary, Patrick J. (1988). Before France and Germany: The Creation and Transformation of the Merovingian World. Oxford: Oxford University Press.
James, Edward (1991). The Franks. London: Blackwell.
Oman, Charles (1914). The Dark Ages, 476–918. London: Rivingtons.
Wallace-Hadrill, J. M. (1962). The Long-Haired Kings, and Other Studies in Frankish History. London: Methuen.
Στο λήμμα αυτό έχει ενσωματωθεί κείμενο από το λήμμα Theuderic I της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 3.0. (ιστορικό/συντάκτες).